Akademi Sains Diraja Sweden

Akademi Sains Diraja Sweden (Svensk: Kungliga Vetenskapsakademien) ialah salah satu Akademi Diraja Sweden. Ia merupakan organisasi saintifik bukan kerajaan bebas yang bertanggungjawab secara khususnya untuk sains semula jadi dan matematik, tapi ia juga berusaha untuk menggalakkan pertukaran idea di antara berbagai-bagai disiplin sains. Pada setiap tahun, Akademi ini akan menganugerahkan Hadiah-Hadiah Nobel dalam Fizik dan Kimia, Hadiah Sains Ekonomi Sveriges Riksbank Memperingati Alfred Nobel, Hadiah Crafoord, Hadiah Sjöberg serta beberapa hadiah yang lainnya. Hadiah-hadiah yang dianugerahkan Peringkat antarabangsa Hadiah-Hadiah Nobel Fizik dan Kimia Hadiah Sains Ekonomi Sveriges Riksbank Memperingati Alfred Nobel Hadiah-Hadiah Crafoord dalam astronomi dan matematik, sains bumi, biosains (dengan penekanan kepada ekologi), dan poliartritis (misalnya artritis reumatoid) Hadiah Sjöberg Hadiah-Hadiah Rolf Schock dalam logik dan falsafah Hadiah Gregori Aminoff dalam kristalografi Hadiah Tobias Peringkat negara Hadiah Goran Gustafsson untuk penyelidikan dalam matematik, sains asli dan perubatan Hadiah Söderberg dalam ekonomi atau hukum perkara Hadiah Ingvar Lindqvist untuk guru-guru dalam bidang fizik, kimia, biologi dan matematik. Keahlian Akademi ini telah melantik sekitar 1,700 orang dari Sweden dan 1.200 orang dari negara luar sejak pengasasannya pada tahun 1739. Pada hari ini, ia mempunyai keahlian sebanyak kira-kira 470 warga Sweden dan 175 warga asing yang dibahagikan kepada sepuluh "kelas" mewakili bidang saintifik yang pebagai: Matematik Astronomi dan sains angkasa Fizik Kimia Sains bumi Biosains Sains perubatan Sains kejuruteraan Sains sosial Kemanusiaan dan untuk perkhidmatan yang cemerlang terhadap sains Sejarah Akademi ini didirikan pada 2 Jun 1739 oleh ahli alamiah Carl Linnaeus, pemaham mekantil Jonas Alströmer, jurutera mekanikal Mårten Triewald, penjawat awam Sten Carl Bielke dan Carl Wilhelm Cederhielm serta negarawan/pengarang Anders Johan von Höpken. Tujuan akademi ini adalah untuk menumpukan kepada ilmu pengetahuan yang berguna serta menyebarkan penemuan sains akademi dengan banyaknya melalui penerbitan dalam bahasa Sweden. Akademi ini bertujuan untuk menjadi berbeza daripada Persatuan Sains Diraja Uppsala yang diasaskan di 1719 dan membuat penerbitan mereka dalam bahasa Latin. Lokasinya yang terletak berdekatan dengan kegiatan komersial di ibu kota Sweden (yang tidak mempunyai universiti seperti di Uppsala pada ketika itu) juga disengajakan. Pembentukan akademi ini diilhamkan daripada akademi-akademi terdahulu yang diketahui oleh sebahagian para pengasasnya seperti The Royal Society of London dan Academie Royale des Sciences di Paris, Perancis. Rujukan